b'\n_START_ARTICLE_\nSaltaatio\n_START_PARAGRAPH_\nSaltatio (Latina, saltus, "hyppy") tarkoittaa yht\xc3\xa4kkist\xc3\xa4 muutosta sukupolvesta seuraavaan, eli ett\xc3\xa4 mutaation kautta syntyy vanhemmistaan eritt\xc3\xa4in paljon poikkeava "toiveikas hirvi\xc3\xb6" (engl:hopeful monster), joka uuden ominaisuutensa avulla menestyy. K\xc3\xa4sitett\xc3\xa4 on k\xc3\xa4ytetty kuvaamaan ei-jatkuvaa muutosta esimerkiksi lajiutumisessa. K\xc3\xa4sityksen katsotaan kuitenkin olevan yhteensopimaton normaalin evoluutioteorian kanssa: Saltaatiota ei yleens\xc3\xa4 pidet\xc3\xa4 evoluution toimintatapana._NEWLINE_Kuitenkin polyploidiaa voidaan pit\xc3\xa4\xc3\xa4 saltaationa koska siin\xc3\xa4 saltaation perusedellytys eli merkitt\xc3\xa4v\xc3\xa4 muutos(geenien lukum\xc3\xa4\xc3\xa4r\xc3\xa4) johtaa uuden lajin syntymiseen yhdess\xc3\xa4 sukupolvessa.'